Ozjora

Ozjora (, vepsäksi Järved tai Järvidekülä, kieli- ja kansatieteellisessä kirjallisuudessa on käytetty myös suomalaistettua muotoa Järvienkylä) on vepsäläinen kyläryhmä Venäjällä Leningradin alueen Podporožjen piirin Vinnitsyn kunnassa. Se sijaitsee Ojatin ja Ozjorskoje-järven rannoilla noin 25 kilometriä Vinnitsystä etelään.

Ozjoran pogosta mainitaan ensimmäisen kerran 1400-luvun lopussa. Nykyään kyläryhmään kuuluvat Kuzminskajan, Lukinskajan, Martemjanovskajan, Nikulinskajan ja Ožegovskajan eli Krysanova Goran kylät. Niissä on noin 275 asukasta. Kyliä ympäröi Vepsän metsä -luonnonpuisto. Seudulla on 1800-luvun puuarkkitehtuurin muistomerkkejä.

Lähteet

Aiheesta muualla
 Ozjora Leningradin alueen kulttuuri -tietosanakirjassa 

Koskenalan piiri
Vepsäläiskylät